สวัสดีค่ะ คือเราเป็นสิวที่อวัยวะเพศตรงแคมใหญ่ค่ะ เคยเป็นอยู่ค่ะ แต่ครั้งนี้มันอยู่ตรงซอกน่ะค่ะและมันมีขนาดใหญ่พอสมควรเลยค่ะ เป็นมาได้ 2-3 วันแล้วค่ะ ลำบากเวลาเดินมากเลยค่ะ เจ็บด้วย ควรทำยังไงเหรอคะ
สวัสดีค่ะ อาการมีสิวที่อวัยวะเพศหญิง เจ็บ อาจเกิดจาก เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ อาจเคยมีประวัติเป็นๆหายๆมาก่อนหน้านี้ หรือเป็นตุ่มแพ้จากการสัมผัส อาจจะคันด้วยได้ หูดเช่นหูดหงอนไก่ หูดข้าวสุก มีการอุดตันของต่อมตรงบริเวณอวัยวะเพศ ชื่อต่อมบาร์โทลิน ภาวะรูขุมขนอักเสบ หากมีการติดเชื้อร่วมด้วย อาจเห็นเป็นตุ่มหนองขึ้นมาได้ในเบื้องต้น ไม่ไปบีบตุ่ม รับประทานยาแก้ปวดได้ถ้าปวดมาก ใช้น้ำเปล่าสะอาดล้าง ไม่เอาสบู่ไปถูแรงๆ รักษาความสะอาดบริเวณผิวหนังที่มีการติดเชื้อและอวัยวะเพศภายนอก ไม่สวนล้างช่องคลอด งดการมีเพศสัมพันธ์ควรไปพบแพทย์ถ้ามีอาการเจ็บปวดมากขึ้นเรื่อยๆ ก้อนโตเร็ว มีเลือดหรือหนองไหล